Na podlagi 57. člena in tretjega odstavka 70. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E in 40/12 – ZUJF; v nadaljevanju ZJU) in prvega odstavka 25. člena Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US in [22/19](http://www.uradni-list.si/1/objava.jsp?sop=2019-01-0914) – ZPosS) Republika Slovenija, Ministrstvo za kulturo, Maistrova 10, 1000 Ljubljana, objavlja prosto strokovno tehnično delovno mesto

**SISTEMSKI ADMINISTRATOR V (šifra DM 294) v Službi za upravno poslovanje, splošne zadeve in informatiko**

Kandidati, ki se bodo prijavili na prosto delovno mesto, morajo poleg splošnih pogojev, ki jih določajo predpisi s področja delovnega prava, izpolnjevati še naslednje pogoje:

* srednje tehniško in drugo strokovno izobraževanje/srednja strokovna izobrazba ali srednje splošno izobraževanje/srednja splošna izobrazba;
* 6 mesecev delovnih izkušenj.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Okvirna vsebina dela:

* sodelovanje pri zagotavljanju delovanja IKT sistemov (delovne postaje, strežniki, aktivna mrežna oprema, operacijski sistemi, aplikacije in ostali IKT sistemi);
* sodelovanje z Enotnim kontaktnim centrom EKC ter zunanjimi izvajalci (dobavitelji računalniške opreme in pooblaščeni serviserji);
* nameščanje opreme in izvajanje postopkov za pridobitev oddaljenega dostopa do HKOM in za pridobivanje kvalificiranega digitalnega potrdila (SIGOV-CA);
* administriranje sistema kontrole pristopa;
* nameščanje in tehnična podpora uporabnikom sistema Mferac;
* pomoč pri izvajanju obdelav podatkov, izdelavi poročil in uporabi aplikativnih rešitev.

Prednost pri izbiri bodo imeli kandidati s konkretnimi delovnimi izkušnjami na področju sistemske administracije delovnih postaj (MS Windows) in strežnikov (WMware) ter poznavanja upravljanja informacijskih sistemov v državni upravi (Lotus Notes, …).

Od kandidata pričakujemo pripravljenost za timsko delo, komunikativnost, zanesljivost, natančnost in prilagodljivost.

Prijava mora vsebovati:

1. obvezno navedbo delovnega mesta in št. javne objave (110-23/2019), na katerega se kandidati prijavljajo;
2. pisno izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja, smer izobrazbe, datum (mesec in leto) zaključka izobraževanja ter ustanova, na kateri je bila izobrazba pridobljena;
3. pisno izjavo kandidata o vseh dosedanjih zaposlitvah, v kateri kandidat navede datum sklenitve in datum prekinitve delovnega razmerja pri posameznemu delodajalcu ter na kratko opiše delo, ki ga je opravljal pri tem delodajalcu.

Zaželeno je, da prijava vsebuje tudi kratek življenjepis ter da kandidati v njej poleg formalne izobrazbe navedejo tudi druga znanja in veščine, ki so jih pridobili.

Nepravočasne prijave se ne bodo obravnavale.

Skladno s četrtim odstavkom 28. člena ZDR-1 lahko delodajalec pri zaposlovanju preizkusi znanja in sposobnosti kandidatov za opravljanje dela, za katero se sklepa pogodba o zaposlitvi. Ministrstvo za kulturo ima, ob upoštevanju zakonskih prepovedi, pravico do proste odločitve, s katerim kandidatom, ki izpolnjuje pogoje za opravljanje dela, bo sklenil pogodbo o zaposlitvi (24. člen ZDR-1).

Z izbranim kandidatom bo sklenjeno delovno razmerje za nedoločen čas, s krajšim delovnim časom 4 ure na dan, oziroma 20 ur na teden. Delovni čas je od 11.00 do 15.00 ure (popolnitev do polnega delovnega časa invalida, ki dela krajši delovni čas).

Izbrani kandidat bo delo opravljal na strokovno tehničnem delovnem mestu sistemski administrator V, v uradnih prostorih Ministrstva za kulturo, Maistrova 10, 1000 Ljubljana oziroma v drugih uradnih prostorih, kjer organ opravlja svoje naloge.

Kandidat vloži prijavo v pisni obliki na priloženem obrazcu, ki jo pošlje v zaprti ovojnici z označbo: »za javno objavo za prosto delovno mesto sistemski administrator V, šifra DM 294, številka 110-23/2019« na naslov: Ministrstvo za kulturo, Maistrova 10, 1000 Ljubljana, in sicer **v roku 8 delovnih dni** po objavi na Zavodu RS za zaposlovanje in osrednjem spletnem mestu državne uprave GOV.SI. Za pisno obliko prijave šteje tudi elektronska oblika, poslana na elektronski naslov: [gp.mk(at)gov.si](javascript:linkTo_UnCryptMailto('lzhksn9fo-lfqsZfnu-rh');), pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni. Če kandidat v prijavi navede elektronski naslov, se šteje, da ga je podal za namen obveščanja o izbiri oziroma neizbiri. V primeru, da kandidat prijavo poda v elektronski obliki se kandidata obvešča na e-naslov, s katerega je bila poslana prijava, v kolikor za namen obveščanja izrecno ne navede drugega e-naslova. Obvestilo o končanem izbirnem postopku bo objavljeno na osrednjem spletnem mestu državne uprave GOV.SI.

Informacije o izvedbi javne objave daje Vesna Rifelj, tel. št. (01) 369 59 73, informacije o delovnem področju pa Kristijan Martinović, tel. št. (01) 369 58 59.

V besedilu objave uporabljeni izrazi, zapisani v moški slovnični obliki, so uporabljeni kot nevtralni za ženske in moške.

Številka: 110-23/2019/1 Ministrstvo za kulturo

Datum: 19. 9. 2019